OzLabs/hebrew-wiki-articles huggingface dataset:
שריון שרשראות

שריון שרשראות
שריון מסוג של 1–6
שריון מסוג של 1–4, הסוג הנפוץ ביותר
שריון שרשאות (נקרא גם מעיל שרשראות, באנגלית: Chainmail ולעיתים בקיצור פשוט mail) הוא סוג של שריון גוף המורכב מטבעות מתכת קטנות המחוברות זו לזו. שריון השרשראות היה כבד למדי ושקל בין 5 ל-10 קילוגרם. איכות השריון נקבעת על ידי סוג סגירת הטבעת (סמרור או הידוק), גודל הטבעת ופרמטרים נוספים. ככל שהטבעות קטנות יותר כך השריון יהיה כבד יותר וחזק יותר.

==היסטוריה==
===העת העתיקה===
שריון השרשראות הומצא באמצע האלף הראשון לפנה"ס, אך לא ידוע איפה השתמשו בו לראשונה. ייתכן שהוא הומצא ביפן ובאירופה באופן עצמאי. הממצאים הארכאולוגיים הראשונים הם מ"קורגאנים" - תלי קבורה של הסקיתים מהמאה ה-5 לפנה"ס. שריון כזה היה מצוי בגאליה, בקרב אצילים שיכלו לממנו, וכן באימפריה הפרתית, שפרשיה הכבדים שכונו קטפרקט עטו שריון מלא מכף רגל ועד ראש. 

שריון השרשראות הרומאי (לוריקה המטה - lorica hamata) היה חזק מאוד והיה מיוצר מטבעות ברזל המחוברות זו לזו. לא ידוע מתי בדיוק הופיע השריון הזה בצבא הרומי או מה מקורו. ייתכן שאומץ מהגאלים. כך או כך סביר שכבר במאה ה-3 לפנה"ס צוידו לגיונרים רומאים בשריון שרשראות שכיסה את כל פלג גופו העליון של הלוחם, כולל הירך. השריון הרומאי הורכב מטבעת מרכזית סגורה שאליה התחברו 4 טבעות נוספות שהודקו עליה. הטבעות האלה חוזקו באזור החיבור במסמרה.

השריון חוזק לעיתים באזור הכתפיים בשתי רצועות רחבות נוספות, עשויות אף הן מטבעות מתכת. השריון היה כבד למדי ושקל כ-10 ק"ג. בתקופת הרפובליקה התיכונה, החיילים נדרשו לשלם עבור ציודם מהונם האישי ולכן רק חלק מהחיילים הרומאים היו יכולים להרשות לעצמם לרכוש שריון יקר כל כך. רבים אחרים השתמשו בלוח ארד שהודק לחולצתם בעזרת רצועות שהתחברו מאחורי הגב. בתקופת הרפובליקה המאוחרת, לאחר סדרת רפורמות שהכניס המצביא גאיוס מאריוס בצבא הרומי, החלה המדינה לממן שריון שרשאות אחיד לכלל החיילים. שריון השרשראות נותר פופולרי גם כשהופיע שריון מתקדם יותר בתחילת המאה ה-1 לספירה - לוריקה סגמנטטה, שהורכב מרצועות ברזל הנעות זו על גבי זו.

===ימי הביניים===
שריון השרשראות הפך פופולרי מאוד במהלך ימי הביניים, ובתקופה זו הוכנסו לשימוש מעילי שריון שכיסו את כל גופו של הלוחם, כולל גפיו וצווארו, וזאת מבלי לפגוע באופן משמעותי בגמישות וביכולת התמרון שלו. היה זה השריון העיקרי של האבירים במסעי הצלב, במאות ה-12 וה-13. החל מהמאה ה-14 הוא נזנח בהדרגה באירופה לטובת שריון הלוחות הטוב ממנו בהרבה, ולרוב נלבש תחתיו. במזרח אירופה ובארצות המזרח התיכון נמשך השימוש בשריון השרשראות גם במאות ה-15 וה-16, ושולבו בו לוחות מתכת.

==ייצור==
היו מספר שיטות לחיבור הטבעות יחד. השיטה הנפוצה ביותר הייתה 1–4 כלומר, חיבור של טבעת אחת לארבע שכנותיה. ככל שמספר הטבעות המחוברות יחדיו גדול יותר, כך השריון חזק יותר, אך זה מעלה את משקלו ואת מחירו. חיבור 1–6 (טבעת אחת המחוברת לשש טבעות אחרות) היה נדיר למדי. שריון השרשראות היה נפוץ גם במזרח הרחוק, במיוחד ביפן. במזרח התיכון שריון השרשראות שובץ בלוחות מתכת גדולים בין הטבעות, במיוחד באזור החזה.

==ראו גם==
*חיל רגלים כבד
*חיל פרשים כבד

==לקריאה נוספת==

<div class="mw-content-ltr">
* Raffaele D'amato, Arms and Armour of the imperial Roman soldier, frontline Books, 2009
</div>

==קישורים חיצוניים==

* 

==הערות שוליים==

קטגוריה:שריון
פרשת נשא

[[ברכת כהנים]]
פָּרָשַׁת נָשֹׂא (או נשוא) היא פרשת השבוע השנייה בספר במדבר. לפי החלוקה לפרקים, היא מתחילה ב ומסתיימת ב.

פרשת נשוא היא הארוכה ביותר בתורה (למעט פרשיות מחוברות), ויש בה 176 (קע"ו) פסוקים.

השבת שבה קוראים את פרשת נשא היא תמיד השבת הסמוכה לחג השבועות (לפניו או אחריו).

==תוכן הפרשה==
הפרשה ממשיכה בעניינים שנדונו בפרשת במדבר שלפניה, כלומר במניינים, מִפקדים ורשימות, אולם יש בה גם כמה פרשיות הלכתיות. הפרשה היא חלק מרצף הפרשות בתחילת ספר במדבר העוסקות בהקמת מחנה ישראל ובהכנות לנסיעה מהר סיני אל ארץ ישראל.
*המשך העיסוק בשבט לוי: תפקידי משפחות בני גרשון ובני מררי ומניינם
*החובה לשלח טמאים מחוץ למחנה
*פרטים של דיני מעילה
*פרשת סוטה
*פרשת נזיר
*הציווי על ברכת כהנים
*קורבנות הנשיאים: תרומות נשיאי השבטים לרגל סיום הקמת המשכן

==תאריכי הקריאה==
פרשת נשא נקראת ברוב השנים בשבת שלאחר חג השבועות, אך בחלק מן השנים היא נקראת בשבת שלפניו. השבת שבה קוראים את פרשת נשא יכולה לחול בשמונה תאריכים שונים:
*שנת השג - ב' בסיוון
*שנת החא - ד' בסיוון
*שנת זחג, שנת זשג ושנת בחג - ט' בסיוון
*שנת השא ושנת זחא - י"א בסיוון
*שנת הכז - י"ב בסיוון
*שנת בשז ושנת גכז - בארץ ישראל ה' בסיוון, בחוץ לארץ י"ב בסיוון
*שנת זשה ושנת בחה, שנת בשה ושנת גכה - בארץ ישראל ז' בסיוון, בחוץ לארץ י"ד בסיוון

==הפטרה==
ההפטרה היא ב (התימנים מסיימים ב). על רקע דיני נזירות המפורטים בפרשה, מסופר על הולדת שמשון הגיבור, שעל פי ציווי של מלאך ה' היה נזיר מבטן אימו.

בנוסח רומניא הפטירו עד .

== קישורים חיצוניים ==

* [http://www.torathesed.com/Default.aspx?pid=36 דפים יומיים להדפסה פרשת נשא] באתר [http://www.torathesed.com/Default.aspx חסד ואמת] 

נשא
*
עיר-מדינה

מבט על עיר המדינה [[סינגפור.]]
[[קריית הוותיקן, מבט מגג בזיליקת פטרוס הקדוש לעבר מוזיאון הוותיקן.]]
עיר-מדינה היא מדינה המורכבת מעיר אחת בלבד. מבנה פוליטי זה היה נפוץ מאוד בעת העתיקה. לעיתים, ערי-מדינה הפכו לאימפריות גדולות דוגמת אשור, רומא וקרתגו ולעיתים נשארו קטנות והתאגדו בברית המבוססת על מוצא משותף אשר כללה כמה ערים דוגמת ערי כנען כגון מגידו, לכיש או הליגה הפלופונסית ביוון העתיקה.

סוג מיוחד של עיר-מדינה הוא הפוליס היווני. דוגמה מייצגת לפוליס היו אתונה, תבאי וספרטה. תושבי הפוֹלֵיִיס (רבים של פוליס) היו בעלי מודעות פוליטית רבה. אתונה הייתה הפוליס הראשונה והיחידה אשר נוהלה בדמוקרטיה ישירה.

ערי-המדינה המשיכו לשגשג באיטליה והאימפריה הרומית הקדושה בימי הביניים. בין ערי-המדינה המפורסמות של איטליה אפשר למנות את פיזה, ג'נובה וונציה. באימפריה הרומית הקדושה היו ערים רבות שנהנו ממידת אוטונומיה רבה, ובמיוחד אחרי שלום וסטפאליה שנחתם בשנת 1648. לאחר פירוק האימפריה בשנת 1806, התחזק מעמדן האוטונומי של ערים אלו.

במהלך המאה ה-20 התקיימו ערי מדינה אוטונומיות כגון דנציג.

==ערי-מדינה כיום==
כיום ישנן שלוש מדינות ריבוניות שניתן לכנותן ערי-מדינה:

* 
* 
* 

בנוסף, ישנן מספר ערי מדינה בפדרציות שונות. כך בגרמניה יש לשלוש ערים מעמד רשמי של עיר-מדינה: ברלין, המבורג וברמן (אף על פי שמדינת ברמן כוללת בתחומיה שתי ערים ללא רצף טריטוריאלי). גם הערים וינה שבאוסטריה, דלהי וצ'אנדיגאר שבהודו ומקסיקו סיטי שבמקסיקו הן ערי-מדינה ברמה מסוימת.

ערים אוטונומיות נוספות הן סאוטה ומלייה (ספרד) וגיברלטר (הממלכה המאוחדת).

לערים הונג קונג ומקאו מעמד אזור מנהלי מיוחד במסגרת שתי שיטות השלטון הפועלות זו לצד זו ברפובליקה העממית של סין, ובפועל גם ערים אלה הן ערי-מדינה.

==ראו גם==
* פוליס

==קישורים חיצוניים==

* 
* 

*
קטגוריה:גאוגרפיה פוליטית
מדינה
קטגוריה:היסטוריה
שבקט מירזייאיב

שבקט מירומונוביץ' מירזייאיב (באוזבקית: Shavkat Miromonovich Mirziyoyev; נולד ב-24 ביולי 1957 באזור זאמין שבמחוז ג'יזח ברפובליקה האוזבקית) הוא מדינאי אוזבקי המכהן כנשיא אוזבקיסטן.

מירזייאיב מונה לתפקיד ראש הממשלה על ידי נשיא אוזבקיסטן אסלאם קרימוב ב-12 בדצמבר 2003, ומינויו אושר על ידי הפרלמנט האוזבקי. הוא החליף את ראש הממשלה המפוטר אוּקטר סוּלטנוֹב (1995–2003). לפני שמונה לראש ממשלה שימש מירזייאיב מושל ג'יזח, ולאחר מכן מושל סמרקנד.

==ביוגרפיה==
שבקט מירזייאיב נולד במחוז ג'יזח באוזבקיסטן.

בשנת 1981 השלים השכלתו כמהנדס ומכונאי במכון טשקנט למיכון חקלאי. בשנים 1981 - 1992 עבד במכון כעובד מחקר מדעי. היה מזכיר הקומסומול במכון.

בשנת 1990 נבחר מירזייאיב כחבר המועצה העליונה של אוזבקיסטן, האספה המחוקקת של אוזבקיסטן. ב-1992 מונה למושל מחוז המשנה אולוגבק בטשקנט. ב-1996 נשיא אוזבקיסטן אסלאם קרימוב מינה אותו למושל מחוז ג'יזח וב-1999 הוא נבחר מחדש לפרלמנט מטעם מחוז ג'יזאק.

ב-2001 מונה למושל מחוז סמרקנד, תפקיד שמילא עד למינויו ליושב ראש מועצת השרים של אוזבקיסטן. ב-12 בדצמבר 2003 מונה במקום אוּקטר סוּלטנוֹב לתפקיד ראש ממשלת אוזבקיסטן.

בספטמבר 2016 מונה לממלא מקום זמני של נשיא אוזבקיסטן. התמודד בבחירות לנשיאות וזכה בהן לאחר שגרף 88% מהקולות.

באוקטובר 2021 נבחר שוב מירזייאיב לנשיא אוזבקיסטן.

==קישורים חיצוניים==

* 

* 
* 
* 

קטגוריה:ראשי ממשלת אוזבקיסטן
קטגוריה:נשיאי אוזבקיסטן
קטגוריה:ילידי 1957
זקן ממרא

זקן ממרא ('מַמְרֵא' היא הצורה הארמית של מַמְרֶה, מהפועל הִמְרָה 'מרד, לא לציית') הוא תלמיד חכם סמוך, שמורה הלכה למעשה בניגוד לפסיקת הלכה של הסנהדרין כשהיא במקום מושבה שבלשכת הגזית, ובהרכבה המלא. הזקן מתחייב במיתה אך ורק אם הורה כך הלכה למעשה, ובתלמוד מובא עקביא בן מהללאל כדוגמה לתנא שחלק על הסנהדרין, אך לא הורה כן הלכה למעשה. ולכן לא דנו אותו כזקן ממרא אלא גזרו עליו נידוי.

התורה החמירה בדינו של הזקן, והוא מתחייב מיתה בחנק. הזקן הממרא הוא אחד מתוך ארבעה מקרים ש"צריכים הכרזה", וההלכה רואה חשיבות רבה לפרסום המקרה למען יראו וייראו. כחלק מגישה זו העונש היה מבוצע בירושלים, בחג העלייה לרגל הסמוך לגזר דינו, כדי לפרסם את העניין בקרב כל העולים לרגל. בדומה לכך, נאסר על חכמי הסנהדרין למחול על כבודם ולוותר לזקן הממרא, כדי "שלא ירבו מחלוקות בישראל".

==מקור מקראי==
הזקן הממרא עובר על המצווה לשמוע לדברי חכמים, הכוללת מצוות לא תעשה אחת: , ומצוות עשה אחת: .

==פרטי הדינים==
קיימת מחלוקת תנאים מהו אותו דין עליו מתחייב זקן ממרא מיתה אם חלק על הסנהדרין. לשיטת רבי מאיר מדובר רק בדבר שבמזיד העונש עליו הוא כרת ובשגגה קרבן חטאת, כלומר, על דינים מדאורייתא. לעומתו סבור רבי יהודה כי הדין עליו נחלקים הזקן והסנהדרין הוא פרשנות חז"ל על דין מדיני התורה, שאינה מתחייבת מהמקרא עצמו. ורבי שמעון אומר שאפילו אם חלק הזקן על הסנהדרין בדין קל מדרבנן, הוא יכול להתחייב מיתה בגין כך. ההלכה למעשה נפסקה כשיטת רבי מאיר.

על פי המשנה, היה צריך הזקן הממרא לעבור דרך שני בתי-הדין בירושלים, זה שהיה יושב בפתח הר הבית וזה שהיה בפתח עזרת ישראל, שבשניהם ישבו 23 דיינים. רק לאחר שלא קיבל את דעתם, היה מגיע הזקן לסנהדרין הגדולה שישבה בלשכת הגזית שבעזרת הכהנים, ומברר את ההלכה עימם. לעומת זאת מופיעה בספרי דעה שונה, לפיה אין הזקן חייב לחלוק על בית הדין הגדול שבירושלים, אלא אף אם הוא מורה נגד דעתם של הסנהדרין כששהתה ביבנה - דינו כזקן ממרא, אבל חייב מיתה רק אם הורה נגד בית הדין בירושלים.

==קישורים חיצוניים==
* [http://www.daat.ac.il/daat/toshba/sanhedrin/18.htm זקן ממרא] אתר דעת
* 
* חגי בן ארצי, [http://www.daat.ac.il/daat/kitveyet/sinay/hayahid-4.htm היחיד מול הממסד בחברה הלכתית], אתר דעת; פורסם לראשונה בסיני (צ"ד), התשמ"ד.
* 

==הערות שוליים==

קטגוריה:תרי"ג מצוות
קטגוריה:משפט עברי: סדרי הדין
קטגוריה:משפט עברי: דיני נפשות
קטגוריה:פרשת שופטים
קטגוריה:חייבי חנק
טריטוריית הבירה האוסטרלית

טריטוריית הבירה האוסטרלית (באנגלית: Australian Capital Territory ; בראשי תיבות: ACT) היא אחת מטריטוריות אוסטרליה, ובה נמצאת קנברה, בירת אוסטרליה.

==גאוגרפיה==
טריטוריית הבירה מוקפת על ידי מדינת ניו סאות' ויילס.

==ממשל==
טריטוריית הבירה האוסטרלית מנוהלת באופן עצמאי, אולם אין לה את העצמאות החוקתית שיש ליתר מדינות אוסטרליה. הטריטוריה מנוהלת על ידי שר ראשי (כיום, קייתי גלגר ממפלגת הלייבור האוסטרלית). חוקי הטריטוריה נקבעים על ידי אספה מכוננת בת 25 חברים, המהווה הן ממשלה והן בית מחוקקים של הטריטוריה. שיטת הבחירות נקבעת לפי הקול היחיד הנייד. החלטות האספה כפופות להחלטות ממשלת אוסטרליה. לטריטוריית הבירה שני נציגים בפרלמנט האוסטרלי ושני נציגים בסנאט אוסטרליה. 

==אתרים בעלי חשיבות==
* שמורת טבע טידבינבילה
* תחנת התקשורת של רשת חלל עמוק בקנברה (המופעלת על ידי נאס"א)

==כלכלה==
מחוץ לעיר קנברה נמצאים שטחים חקלאיים בהם מגדלים כבשים, בקר לייצור חלב וכן מספר כרמים.

חלקים גדולים מהשטחים הפתוחים סביב הבירה מהווים חלק מפארק לאומי נמדג'י.

==היסטוריה==
קודם להתיישבות האירופית התגוררו באזור טריטוריית הבירה האוסטרלית שלושה שבטים אבוריג'ינים: הנגונאוואל, הוואלגאלו והנגאריגו.

התיישבות של מתיישבים אירופאים ראשונה באזור החלה בשנות ה-30 של המאה ה-19.

עם הקמת חבר העמים של אוסטרליה, בעקבות ויכוח בין מלבורן וסידני על מיקום הבירה, הוסכם שהבירה תהיה בתחילה במלבורן, ובינתיים תיבנה בירה חדשה.

על פי החוקה נקבע שעיר הבירה תהיה ממוקמת בשטח שיילקח ממדינת ניו סאות' ויילס, אך שיהיה לפחות 100 מילים (כ-160 ק"מ) מסידני.

האתר הנוכחי נבחר בשנת 1908, וטריטוריה נוספת - טריטוריית מפרץ ג'רוויס נלקחה על מנת לשמש נמל עבור הבירה החדשה.

בשנת 1910 נחקק חוק החוכר את השטח עבור הבירה החדשה (ואף נקבע בחוק שהאזור יהיה אזור אסור במכירת אלכוהול). בשנת 1911 נערכה תחרות בינלאומית לתכנון הבירה- תחרות בה זכה וואלטר בורלי גריפין.

הנחת אבן הפינה לבירה החדשה הייתה ב-12 במרץ 1913, והממשל עבר לבירה עם פתיחת בית הפרלמנט הזמני ב-9 במאי 1927.

בתחילה נקראה הטריטוריה - "טריטוריית הבירה הפדרלית". בשנת 1938 שונה שם הטריטוריה רשמית ל"טריטוריית הבירה האוסטרלית".

בשנת 1988 קיבלה הטריטוריה שלטון עצמי.

== השכלה ==
* אוניברסיטת קנברה
* האוניברסיטה הלאומית של אוסטרליה
* קמפוס של האוניברסיטה הקתולית האוסטרלית
* קמפוס של אוניברסיטת צ'ארלס סטורט
* קמפוס של אוניברסיטת ניו סאות' ויילס-אקדמית כוחות ההגנה של אוסטרליה
* המכללה הצבאית המלכותית

== קישורים חיצוניים ==

* 
* [http://www.aust.co.il/Travel/Travel_NT.html טריטוריה הצפונית בעברית]
* 

*
בירה
קונון (אפיפיור)

קונון (בלטינית: Conon), היה האפיפיור בין 21 באוקטובר 686 ועד מותו ב-21 בספטמבר 687. קונון נקבר בבזיליקת פטרוס הקדוש ברומא. נראה שקונון מוּנה כפשרה בין שתי המפלגות המתנגשות ברומא באותה העת: הכנסייתית והצבאית.

לפי הליבר פונטיפיקליס, קונון היה ממוצא יווני, בנו של קצין צבא. התחנך בסיציליה, שם אביו היה מוצב בתקופת שלטונו של קונסטנס השני, ומונה ככומר ברומא.

במהלך כהונתו, אימץ יוסטיניאנוס השני מחדש את החלטות ועידת קונסטנטינופול השלישית, שזימן אביו, קונסטנטינוס הרביעי.

==קישורים חיצוניים==

* 
* 

קטגוריה:אפיפיורים איטלקים
קטגוריה:אפיפיורים בימי הביניים
קטגוריה:אפיפיורים במאה ה-7
קטגוריה:ילידי 630
קטגוריה:נפטרים ב-687
רובי קין

רוברט דייוויד "רובי" קין (באנגלית: Robert David "Robbie" Keane; נולד ב-8 ביולי 1980) הוא כדורגלן עבר אירי ומאמן כדורגל, ששיחק בעמדת החלוץ. היה קפטן נבחרת אירלנד והוא מלך השערים שלה.

== קריירת כדורגלן ==
קין נולד בדבלין, בירת אירלנד. הוא הצטרף לוולבס בתור נער ועשה את הופעתו המקצוענית הראשונה ב-1997. הוא שיחק בקבוצה שתי עונות לפני שעבר לקובנטרי סיטי ב-1999. בזמן הקדנציה שלו בוולבס עשה את הופעתו הראשונה בנבחרת (ב-1998). לאחר עונה בקובנטרי, הוא נרכש על ידי אינטר מילאנו אבל הושאל ללידס יונייטד בדצמבר 2000.

השאלתו של קין נהייתה קבועה במאי 2001. אך הבעיות הכלכליות של לידס גרמו למועדון למכור רבים משחקניו הצעירים, וקין נמכר לטוטנהאם הוטספר לקראת עונת 2002/2003, שם שיחק עד סוף עונת 2007/08. ב-28 ביולי 2008 חתם ל-4 שנים במועדון הכדורגל ליברפול. כעבור חצי עונה בה הבקיע חמישה שערים בלבד ב-19 משחקי ליגה, חזר לטוטנהאם. ב-1 בפברואר 2010 הוחתם במועדון הסקוטי סלטיק במסגרת עסקת השאלה מטוטנהאם, אליה חזר בסיום עונת . בתחילת 2011 הושאל לווסטהאם.

ב-15 באוגוסט 2011 עבר לקבוצה האמריקאית לוס אנג'לס גלאקסי המשחקת בליגת ה-MLS. הוא חתם על חוזה לשנתיים, והעברתו הוערכה בכ-3.5 מיליון ליש"ט. ב-8 בינואר 2012 הושאל לחודשיים לאסטון וילה מהפרמייר ליג, בזמן תקופת הפגרה של ליגת ה-MLS.

במרץ 2014 האריך קין את חוזהו בלוס אנג'לס. בשש העונות ששיחק בלוס אנג'לס גלקסי זכתה הקבוצה שלוש פעמים באליפות (2011, 2012, 2014). בכל שנותיו באמריקה הבקיע קין 104 שערים לזכות קבוצתו.

ב-4 באוגוסט 2017 חתם באתלטיקו קולקטה ההודית. ב-28 בנובמבר 2018 הודיע על פרישה ממשחק פעיל.

=== נבחרת אירלנד ===
קין הוא שיאן ההופעות של נבחרת אירלנד בכל הזמנים, וכן הכובש המצטיין בתולדותיה, כשלזכותו 66 שערים ב-146 הופעות. הוא ייצג את נבחרת אירלנד במונדיאל 2002, בו כבש שער בתוספת הזמן מול גרמניה במסגרת שלב הבתים. באותו הטורניר הודחה הנבחרת האירית בשלב שמינית הגמר. בנוסף, נכלל קין בסגל הנבחרת האירית בטורניר יורו 2012 בו הודחה הנבחרת בשלב הבתים, וכן בטורניר יורו 2016 בו הודחה בשלב שמינית הגמר.

==קריירת אימון==
ב-26 ביוני 2023 חתם לשנתיים במכבי תל אביב מליגת העל הישראלית. במהלך העונה הגיע לשלב שמינית הגמר של הקונפרנס ליג, זכה בגביע הטוטו ובאליפות. בסיום העונה הודיע על עזיבתו. 

== תארים כמאמן ==
; מכבי תל אביב
* אליפות: 2023/2024
* גביע הטוטו: 2023/2024

==קישורים חיצוניים==

* 

==הערות שוליים==

קטגוריה:כדורגלנים אירים
קטגוריה:חלוצי כדורגל אירים
קטגוריה:דבלין: כדורגלנים
קטגוריה:כדורגלני וולברהמפטון וונדררס
קטגוריה:כדורגלני קובנטרי סיטי
קטגוריה:כדורגלני אינטר מילאנו
קטגוריה:כדורגלני לידס יונייטד
קטגוריה:כדורגלני טוטנהאם הוטספר
קטגוריה:כדורגלני ליברפול
קטגוריה:כדורגלני סלטיק
קטגוריה:כדורגלני וסטהאם יונייטד
קטגוריה:כדורגלני לוס אנג'לס גלאקסי
קטגוריה:כדורגלני אסטון וילה
קטגוריה:כדורגלני אתלטיקו קולקטה
קטגוריה:כדורגלני נבחרת אירלנד
קטגוריה:זוכי פרס ה-MVP של ה-MLS
קטגוריה:כדורגלני מונדיאל 2002
קטגוריה:כדורגלני יורו 2012
קטגוריה:כדורגלני יורו 2016
קטגוריה:ספורטאים זרים בהודו
קטגוריה:מאמני כדורגל אירים
קטגוריה:מאמני מכבי תל אביב
קטגוריה:מאמני כדורגל זרים בישראל
קטגוריה:אירים שנולדו ב-1980
גיבון האינאן

גיבון האינאן (שם מדעי: Nomascus hainanus), הוא מין בסוג גיבון מצויץ, השייך למשפחת הגיבונים.

== מאפיינים ==
המין התגלה כבר ב־1826 ביחד עם גיבון שחור מצויץ, ונחשב כתת-מין שלו בשם Hylobates concolor hainanus. בעקבות מחקרים שנעשו בסוג Nomascus בתחום הגנטי והווקאלי כאחד, הוחלט להבחין את הגיבון האינאן כמין נפרד.

תפוצת המין מוגבלת לאי האינאן שבדרום סין, שגודלו 34,000 קמ"ר. גיבון האינאן נחשב לאחד מ־25 מיני הפרימטים הנדירים ביותר והוא צפוי להכחדה טוטאלית עוד בסוף המאה ה-21.

בשנות ה־50 של המאה ה-20 נצפו כ־2,000 פריטים על האי. אך כיום נותרו פחות מ־30 פריטים, רובם בשמורות סגורות ובתוכניות שיקום. הירידה הדרסטית במספר הפריטים, נגרמה בעיקר בשל בירוא היערות על האי. האוכלוסייה צמצמה את נחלתה למורדות ההרים ושם הייתה חשופה לציד לא חוקי ולסחר בגורים, שהתרחש אף בתוך השמורות על ידי אנשי השמורה עצמם. בשנת 2001 הועברה השליטה בשמורות ל"חברה הזואולוגית הצרפתית". בשיתוף עם מספר אוניברסיטאות בסין, החלו בתוכניות שיקום למין הנעלם.

פרוות הזכרים קצרה ושחורה, הכתר המצויץ אינו בולט במיוחד, להבדיל מיתר המינים בסוג. לנקבות פרווה צהובה־חומה בעוד שהציצית שחורה, כתמים לבנים מעל הפה ובגבות.

==קישורים חיצוניים==

* [http://www.iucnredlist.org/search/details.php/41643/all גיבון האינאן באתר IUCN] 

== הערות שוליים ==

קטגוריה:טקסונים שתוארו בידי אולדפילד תומאס
קטגוריה:גיבונים
קטגוריה:סין: יונקים
קטגוריה:בעלי חיים שתוארו ב-1892
הטריטוריה הצפונית

כבישים בטריטוריה הצפונית
הטריטורייה הצפונית (באנגלית: Northern Territory) היא טריטוריה באוסטרליה. היא כוללת את לבהּ של היבשת ואת החלק המרכזי של חופה הצפוני. בירת הטריטוריה ומרכז האוכלוסייה העיקרי בה היא העיר דרווין. אוכלוסיית הטריטוריה היא הקטנה ביותר בין המדינות והטריטוריות של אוסטרליה היבשתית, וצפיפות האוכלוסין נמוכה ביותר.

== היסטוריה ==
בין השנים 1825–1863 הייתה הטריטוריה חלק מניו סאות' ויילס, ובין השנים 1863–1911 חלק מאוסטרליה הדרומית.
ב-1 בינואר 1911 הפכה הטריטוריה לטריטוריה נפרדת.
במשך תקופה קצרה בין השנים 1926–1931 הטריטוריה חולקה ל"צפון אוסטרליה" ו"מרכז אוסטרליה" (לאורך קו רוחב 20 דרום),

במהלך מלחמת העולם השנייה היה החלק הצפוני של הטריטוריה תחת ממשל צבאי בשל חשש מפלישה יפנית.
בשנת 1978 קיבלה הטריטוריה שלטון עצמי, והוקמה מועצה מחוקקת שבראשה שר ראשי.

== פוליטיקה וממשל ==
לטריטוריה אספה מחוקקת, בדומה לגופי המחוקקים של יתר מדינות אוסטרליה, אולם אספה זו מקבלת את סמכויותיה מהממשל הפדרלי ולא מכוח החוקה.

בשנת 1998 נערך משאל עם בשאלה האם להפוך את הטריטוריה למדינה – הצעה שנדחתה על ידי התושבים (בניגוד לכל הסקרים שהראו תמיכה בהצעה).

הסיבה לדחייה היא הצעת הממשל שיהיו לטריטוריה 3 סנאטורים במקום 12 (כמו בשאר המדינות). הסיבה לשוני זה היא במספר התושבים המועט של הטריטוריה. מספר סנאטורים זהה משמעו שתושב אחד של הטריטוריה יהיה שווה בקולו ל-30 תושבי ויקטוריה או תושבי ניו סאות' ויילס.

ראש הממשלה (רשמית: "השר הראשי", chief minister) כיום היא ויקי או'הלורן שנכנסה לתפקידה ב-31 באוקטובר 2017.

לטריטוריה שני נציגים בפרלמנט האוסטרלי, ושני נציגים בסנאט האוסטרלי.

===שלטון מקומי===
בטריטוריה שישה יישובים עירוניים (שתי ערים, עיירה אחת (שייר) ושתי מועצות עירוניות), ו-30 מועצות מקומיות.

== גאוגרפיה ==
בטריטוריה מצויות שתי צורות מסלע מפורסמות – האולורו (הידוע בשם "סלע איירס") והקטה טג'וטה (הידוע בשם "האולגס") – שתי צורות מסלע אלה קדושות לאבוריג'ינים, ומהוות אתרי תיירות.

נהרות הטריטוריה:
* אליגטור
* דיילי
* פינקה
* מקארתור
* רופר
* טוד
* ויקטוריה, שאורכו 560 ק"מ ונשפך במפרץ ג'וזף בונפרט בים טימור.

בטריטוריה שני אזורי אקלים מובחנים. באזור הסמוך לחוף שורר אקלים טרופי, המועד לסופות ציקלון ולגשמי מונסון, ובאזור הפנימי שורר אקלים מדברי קיצוני.

== אוכלוסין ==
הטריטוריה הצפונית היא אחד האזורים דלילי האוכלוסין ביותר בתבל. צפיפות האוכלוסין היא פחות מ-0.2 תושבים לקמ"ר, פחות מעשירית מאשר ביבשת אוסטרליה כולה. היישובים ממוקמים ברובם לאורך הדרך המקשרת בין העיר דרווין לאוסטרליה הדרומית.

אוכלוסיית הטריטוריה הצפונית מהווה 1% מאוכלוסיית אוסטרליה. יותר מ-70 אחוזים מן התושבים מתגוררים בבירת הטריטוריה דרווין (כ-121,000 תושבים ב-2007) ובפרבריה פלמרסטון (כ-27,000) וליצ'פילד (כ-17,000). באליס ספרינגס שבדרום הטריטוריה מתגוררים כ-26,000 איש. מספר עיירות נוספות מונות כמה אלפי תושבים כל אחת.

כ-30 אחוז מן התושבים הם אבוריג'ינים.

== השכלה ==
* אוניברסיטת צ'ארלס דרווין

== כלכלה ==
כלכלת הטריטוריה הצפונית מתבססת על כרייה של בוקסיט ומנגן, ועל תיירות.

אזורי המכרות העיקריים:

* בוקסיט בחצי האי גוב
* מנגן בגרוט איילנדט

==קישורים חיצוניים ==

* 
* 
* 

*
צפונית
צפונית
וסטוורד הו!

וסטוורד הו! (באנגלית: !Westward Ho, מילולית: "מערבה!") היא עיר קיט במחוז דבון שבאנגליה. העיירה נוסדה בשנת 1864.

==מקור השם==
מקור שמה של העיירה בספרו של צ'ארלס קינגסלי הקרוי בשם זה. סימן הקריאה הוא חלק משם העיירה הרשמי, והיא בין הערים הבודדות בעולם שבשמן יש סימן קריאה.<ref></ref>

==כלכלה ותיירות==
כלכלת העיירה מתבססת על תיירות וקייט – ובסביבתה חניוני נופש ו"צימרים" רבים, בשל חופיה הנוחים לגלישת גלים ולנופש. העיירה מהווה מוקד לספורט גלישת עפר (dirtsurfing).

==ראו גם==
*סן לואי דו הא! הא!

==קישורים חיצוניים==

* [http://www.francisfrith.com/pageloader.asp?page=/search/viewphotos.asp&townid=64276&cid=10 תמונות היסטוריות של העיירה]
* [http://www.bbc.co.uk/devon/discovering/information/westward_ho_facts.shtml מידע מאתר ה-BBC]
* [http://www.picturesofengland.com/England/Devon/Westward_Ho! היסטוריה של העיירה]

==הערות שוליים==

קטגוריה:אנגליה: ערי חוף
קטגוריה:דבון (מחוז): יישובים
קטגוריה:יישובים שהוקמו ב-1864
דגל איי קיימן

דגל איי קיימן אומץ ב-1959. לפני אימוץ הדגל החדש, שימש דגלה של הממלכה המאוחדת כדגלה הרשמי של המדינה. הדגל מבוסס על נס כחול בריטי, כאשר בקנטון הדגל מוטבע היוניון ג'ק ובמרכז הדגל - סמל הטריטוריה.

== קישורים חיצוניים==

* 
* 

קיימן, איי
קיימן, איי
קטגוריה:איי קיימן
קיימן, איי 
קיימן
קיימן
סופרפוזיציה

גלגול של הגלגל כמורכבת משתי נפרדות: תנועת העתק ללא סיבוב, ותנועה סיבובית ללא העתק.]]
בפיזיקה, עקרון הסיכום או סופרפוזיציה הם תיאור של מצב פיזיקלי כסכום של מצבים אחרים.
עקרון הסופרפוזיציה ניתן להפעלה במערכת שמתוארת באמצעות משוואות ליניאריות, כי אז הפתרונות מקיימים ביניהם יחסים של צירוף ליניארי. דוגמאות נפוצות למערכות ליניאריות הן שדות חשמליים, מגנטיים, כבידה ועוד.

בסטטיקה, משתמשים בסופרפוזיציה לפירוק של מבנה או של חלק מורכב, למספר חלקים פשוטים, חישוב מרכז המסה של כל אחד מהם בנפרד, וע"פ נוסחה פשוטה נדע בדיוק היכן ממוקם מרכז המסה של הגוף המורכב. כמו כן, שיטה זו מנוצלת בהנדסת מכונות לחישוב כוחות על המרכיבים השונים של המכונות.

==ראו גם==
* סופרפוזיציה קוונטית

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
הבית השרוף

מפת הרובע היהודי
הבית השרוף, או בית קתרוס, הוא כינויו של בית מגורים יהודי משלהי תקופת בית שני, שנשרף ונחרב במהלך חורבן ירושלים לאחר הכנעת המרד הגדול בירושלים בשנת 70 לספירה, ונתגלה מחדש בשנת 1970, בחפירות ארכאולוגיות בעיר העתיקה. הבית עצמו נמצא כ-6 מטרים מתחת למפלס רחוב תפארת ישראל ברובע היהודי, והוא חלק ממוזיאון לארכאולוגיה בשם הפרוור ההרודיאני. על פי כתביו של יוסף בן מתתיהו, אזור זה של ירושלים היה ידוע בעושרו, ובשל קרבתו לבית המקדש היה מאוכלס בראשי הכהונה בעיר.

==החפירות הארכאולוגיות==
לאחר מלחמת ששת הימים נתגלה הרובע היהודי בעיר כשהוא נתון תחת הרס וחורבן לאחר 19 שנות שלטון ירדני. הבנייה המחודשת ברובע הובילה גם לחפירות ארכאולוגיות נרחבות באזור בשנים 1969–1982 בחסות המכון לארכאולוגיה של האוניברסיטה העברית ורשות העתיקות הישראלית בראשותו של ד"ר נחמן אביגד. הבית נתגלה בדצמבר 1969 מתחת לשכבה של אפר והרס, וחפירתו נמשכה מ-4 בינואר ועד 20 בפברואר 1970.

בחפירות נתגלה שמדובר בחלק קטן של בית מגורים גדל מידות (שחלקו עדיין נמצא מתחת לבתי הרובע). בבית נמצאו, בין יתר הממצאים, מטבעות שנטבעו ביהודה בשנים 67–69 - דבר המעיד על מועד חורבנו של הבית. שטחה של קומת הקרקע הוא כ-55 מ"ר, והיא כוללת חצר, ארבעה חדרים, מקווה ומטבח. קירות הבית נשתמרו עד לגובה של כמטר אחד, בנויים מאבנים ומלט, ומטויחים בטיח לבן ועבה. עוד נמצאו בבית השרוף כלי אבן רבים, המעידים על כך שבבית שמרו בקפידה על חוקי הטהרה (שהרי כלי אבן אינם מקבלים טומאה), ותומכים בסברה שבבית גרה משפחת כהנים. בנוסף, נמצאה בחפירות משקולת אבן, עליה נחרתה הכתובת: "[ד]בר קתרוס", כלומר: "של בן קתרוס". על-פי התלמוד הבבלי, משפחת קתרוס הייתה משפחת כהנים ידועה לשמצה, שעליה נאמר: "אוי לי מבית קתרוס, אוי לי מקולמוסן", ורש"י מסביר: "שהיו כותבין איגרות לרעה", כלומר שהיו כותבים איגרות הלשנה לשלטונות הרומאיים על מתנגדיהם.

עוד נמצאו בבית השרוף כלי זכוכית שהכילו בושם. מכך הסיקו שבבית זה הוכנה הקטורת לבית המקדש. עדות לחורבן ירושלים שבא לידי ביטוי בבית זה ניתן לראות אבנים שרופות באש עזה, עץ חרוך ושכבות של אפר ופיח המעידים על החורבן וההרס שליווה את כיבוש העיר העליונה בידי הרומאים. שני ממצאים נוספים ייחודיים לבית זה: שלד זרוע תחתונה של אישה כבת 25, המעידים על כך שבעת חורבן הבית כרתו המחריבים את ידה של האישה, וכידון ברזל שנמצא רכון בפינת חדר.

שרידי הבית נמצאים היום ברחוב הקראים שברובע היהודי, והם משמשים כמוזיאון. המוזיאון מציג סרטון וידאו עלילתי בן 25 דקות המתאר את חיי משפחת הכוהנים שהתגוררה בבית, וכן את ימיה האחרונים. הסרטון מכיל תסריט דמיוני שבו בן המשפחה משתתף במרד בשורות הקנאים, למרות התנגדות אביו הכהן, ונשאר אחרון במחילות הסודיות תחת העיר החרבה ומחליט להצטרף לשארית הקנאים במצדה. כמו כן, הסרטון מציג גם דמות של שפחה צעירה בבית המשפחה, שהיא מקור היד הכרותה שנמצאה בבית. את התצוגה והמוזיאון תכנן האדריכל פטר בוגוד, הידוע בכך שתכנן את שחזור הקארדו בירושלים.

==לקריאה נוספת==
*נחמן אביגד, העיר העליונה של ירושלים, ירושלים, תשמ"א

==קישורים חיצוניים==

*

== הערות שוליים ==

קטגוריה:ירושלים: מוזיאונים בעיר העתיקה
קטגוריה:ירושלים: מבנים
קטגוריה:הרובע היהודי
קטגוריה:אתרי מורשת במחוז ירושלים
קטגוריה:העיר העתיקה: אתרים ארכאולוגיים
קטגוריה:מבנים ואתרים שתכנן פטר בוגוד
סקירים

סקירים (Sciri) הוא השם המקובץ של מספר שבטים גרמאניים במערב-אירופה. במהלך המאה הרביעית חיו הסקירים בקרפטים. הם הובסו על ידי ההונים. לאחר מכן, הפכו חלק מהאוסטרוגותים. 

== ראו גם ==
* שבטים גרמאניים

==קישורים חיצוניים==

קטגוריה:שבטים גרמאניים
אודואקר

רומולוס אוגוסטולוס נכנע בפני אודואקר
אוֹדוֹאָקֶר או אוֹדוֹוָקֶר (Odoacer, Odovacer; בערך 435 – 15 במרץ 493) היה שליט איטליה בשנים 476–493. הביא לביטולה של האימפריה הרומית המערבית, והיה השליט הברברי הראשון באיטליה.

== חייו ==
אודואקר נולד באחד המחוזות שמצפון לדנובה (באזור אוסטריה של היום) שם התנחלו שבטים גרמניים שונים (רוגים, סקירים טורקילינגים, והרולים). ייתכן שהוא עצמו היה בן-תערובת הוני וסקירי. בשנת 470 בערך הצטרף לצבא הקיסר של הקיסרות המערבית באיטליה, שהיה מורכב אז ברובו ממגויסים ברברים (פואדרטי), ועלה בסולם הפיקוד. בשנת 475 הדיח מפקד הצבא הרומי, אורסטס, את הקיסר המערבי יוליוס נפוס, ומינה תחתיו לקיסר את בנו הקטין רומולוס אוגוסטולוס. אולם, משסרב אורסטס להעניק קרקעות לחייליו, מרדו בו הללו והכריזו על אודואקר כ"מלך". אודואקר רדף אחרי אורסטס ורצח אותו ואת אחיו. על רומולוס הנער חס אודואקר ושילח אותו למשפחתו אחרי שוויתר על הקיסרות. משהודח רומולוס בשנת 476 לא שב עוד איש לשבת על כס הקיסרות המערבית, וזו פקעה.

אודואקר נמנע מלקרוא תגר על השלטון הלגיטימי והכיר פורמלית ביוליוס נפוס, הקיסר הרומי המערבי המודח. הוא אף טבע מטבעות הנושאים את שמו של נפוס. משנרצח הלה במקום גלותו בדלמטיה בשנת 480 קיבל עליו אודואקר את סמכותו של הקיסר המזרחי, זנון, ושלח אליו את סמלי השלטון של הקיסרות המערבית. זנון השלים עם שלטונו באיטליה ואף העניק לו תואר 'אציל' (פטריקיוס).

נראה שבמהלך 13 שנות שלטונו ניהל אודואקר את איטליה בתבונה. הוא זכה באהדת העיר רומא והסנאט והצליח לחלק אדמות לתומכיו, בדרך כלל ללא התנגדות. אולם פעולותיו מחוץ לגבולות איטליה עוררו את חששה של הקיסרות המזרחית, שהביאה לבסוף למפלתו. בשנת 480 פלש לדלמטיה (קרואטיה של היום) וסיפחה לבסוף לממלכתו. הוא הצליח להחזיר את השליטה הרומית בסיציליה מידי הוונדלים. בשנת 484 התפתה לסייע לקושרים נגד הקיסר המזרחי, זנון, והלה החל לפעול נגדו. בעידודו של זנון פלשו האוסטרוגותים בשנת 489 תחת הנהגת תיאודריך הגדול לממלכתו של אודואקר, השמידו את צבא הפואדרטי הברברי שלו ותוך שנה כבשו את מרבית איטליה. אודואקר התבצר ברוונה עד שהעיר נכנעה, על פי הסכם שהושג בשנת 493. אז הזמין תיאודריך את אודואקר המנוצח למשתה ובמעמד זה הרגוֹ ככל הנראה בחרבו. כך בא קץ לשלטונו.

==קישורים חיצוניים==

* 
* 

קטגוריה:הונים
קטגוריה:עמים, שבטים ומדינות בימי הביניים
קטגוריה:ילידי 433
קטגוריה:נפטרים ב-493
בורה בורה

תצלום אוויר של האטול בורה בורה, במרכזו נראה הר הגעש הרדום, ומסביבו חומת האלמוגים שנבנתה על צלעותיו טרם שקיעתן]]
בורה בורה (בצרפתית: Bora Bora) הוא אי באוקיינוס השקט, ששטחו 29.3 קמ"ר. בשטח זה נכללים האי עצמו ואיונים נוספים הנמצאים במרכזה של לגונה מוקפת שונית אלמוגים.

== גאוגרפיה ==
האי שייך לאיי החברה שבפולינזיה הצרפתית, והוא ממוקם כ-260 ק"מ צפונית-מערבית לעיר הבירה של פולינזיה הצרפתית, פפאטה (Papeete) (השוכנת בטהיטי). אוכלוסיית האי באוגוסט 2007 מנתה 8,880 נפש. היישוב הראשי באי הוא ואיטאפה (Vaitape), שנמצא בצדו המערבי של האי המרכזי.

האי הררי, ופסגתו הגבוהה ביותר - 727 מטרים מעל לפני הים - היא פסגת הר געש רדום.

האי מיושב על ידי פולינזים החל מהמאה הרביעית לספירה. ב-1777 הגיעו האירופאים הראשונים, והחל מ-1842 מהווה האי מושבה צרפתית. החל מ-1946 מחזיקים תושבי האי באזרחות צרפתית. צרפתית היא השפה הרשמית באי, אך אנגלית מדוברת בפי רבים.

בורה בורה מוקפת לגונה ציורית. האי מהווה מרכז תיירות ידוע ואקסקלוסיבי; עיקר התיירים מגיעים מארצות הברית ומיפן. חברת התעופה אייר טהיטי נוי מפעילה 5 טיסות יומיות מפפאטה לבורה בורה. האי מהווה אתר צלילה אהוב, ולחופיו ניתן לצפות בכרישים ובאלפי מיני דגים ויצורי מים אחרים.

=== גאולוגיה ===
בורה בורה הוא דוגמה בולטת לאופן היווצרותו של אטול, מאחר שתהליך גאולוגי זה טרם הושלם באי. ראשיתו של אטול בהתפרצות געשית בלב ים באקלים טרופי, שיוצרת אי שכולו הר געש. רוב שטחו של האי הוא אכן הר געש כבוי בעל שתי פסגות: פאהיה (Pahia) ואוטמאנו (Otemanu). על צלעותיו של הר הגעש, השוקע בהדרגה, נבנית והולכת במים הטרופיים החמימים שונית אלמוגים. בשלב בו נמצא בורה בורה, רוב שטח ההר כבר שקע מתחת למים בעוד השונית צמחה עד לפני המים; השטח בו היה הר הגעש הוצף ברובו, ובהיותו מוקף בשונית נוצרה לגונה. מתוך מי הלגונה מבצבצים עדיין איונים, שחלקם הן פסגות משנה נמוכות של ההר שטרם שקעו. עם השלמת התהליך, שאורך כשלושים מיליון שנה, יעלם האי עם ההר שבמרכזו, ותיוותר רק שונית האלמוגים עם הלגונה שבמרכזה.

== קישורים חיצוניים ==

קטגוריה:איים באוקיינוס השקט
קטגוריה:פולינזיה הצרפתית: גאוגרפיה
האמפדן פארק

אצטדיון האמפדן פארק (באנגלית: Hampden Park) שבגלאזגו הוא האצטדיון הביתי של נבחרת סקוטלנד בכדורגל ושל מועדון הכדורגל קווינס פארק. "האמפדן" הוא אחד מאצטדיוני הכדורגל הישנים והמפורסמים בעולם, ונפתח ב-31 באוקטובר 1903.

==אירועים בהאמפדן פארק==
גמר הגביע הסקוטי משוחק בהאמפדן, שבסיומו הקבוצה המנצחת מניפה את הגביע העתיק ביותר בעולם הכדורגל, הגביע הסקוטי, שקיים מאז 1873.

האמפדן פארק גם אירח את גמר גביע אירופה לאלופות 1960 בין ריאל מדריד ואיינטרכט פרנקפורט, כשיותר מ-130,000 צופים צפו בריאל מנצחת 3–7. ריאל מדריד חזרה להאמפדן פארק, כשהאצטדיון אירח את גמר ליגת האלופות 2002 וגברה על באייר לברקוזן 2-1. האצטדיון אירח גם את גמר גביע אירופה לאלופות 1976 בו זכתה באיירן מינכן ואת גמר גביע אופ"א 2007 בו זכתה סביליה.

באולימפיאדת לונדון (2012) אירח האצטדיון משחקים בשלבים המוקדמים של טורניר הכדורגל.

שיאי הצופים בהאמפדן פארק:
* 1937 - 149,415 צופים: סקוטלנד - אנגליה
* 1937 - 146,433 צופים: סלטיק - אברדין
* 1970 - 136,505 צופים: סלטיק - לידס יונייטד

==קישורים חיצוניים==

* 

* [http://www.scottishfa.co.uk/image_gallery.cfm?page=3089 האמפדן פארק] באתר התאחדות הכדורגל הסקוטית
* [http://www.stadiumguide.com/hampdenpark.htm האצטדיון] ב-[https://web.archive.org/web/20090708044302/http://www.stadiumguide.com/index.htm Stadium Guide]
* [https://web.archive.org/web/20060824204058/http://www.worldstadiums.com/stadium_pictures/europe/united_kingdom/scotland/glasgow_hampden.shtml האצטדיון] ב-[http://www.worldstadiums.com/ World Stadiums]

== הערות שוליים ==

קטגוריה:קצרמר אצטדיונים ומתקני ספורט
קטגוריה:סקוטלנד: אצטדיוני כדורגל
קטגוריה:גלאזגו: כדורגל
קטגוריה:גלאזגו: מבנים
קטגוריה:הממלכה המאוחדת: אצטדיונים ומתקני ספורט לאומיים
קטגוריה:אצטדיוני גמר ליגת האלופות
זביגנייב בונייק

זביגנייב קאזימירז' בונייק (בפולנית: Zbigniew Kazimierz Boniek ) (נולד ב-3 במרץ 1956) הוא כדורגלן עבר פולני.

זביגנייב בונייק התחיל את הקריירה במחלקת הנוער של קבוצת זבישה בידגושץ' לאחר מכן עבר לשחק בקבוצת וידזב לודג' . ב-1982 בונייק עבר ליובנטוס והיה לשחקן הפולני הראשון שפנה לקריירה בינלאומית. הוא הגיע למקום השלישי במונדיאל 1982 וזכה בגביע אירופה ב-1985.

בונייק כבש 24 שערים ב-80 משחקים בנבחרת פולין. לאחר שסיים את הקריירה שלו ככדורגלן באיי אס רומא בשנת 1988, פתח בקריירת עסקים מצליחה.

בונייק מונה לסגן נשיא התאחדות הכדורגל הפולנית, וביולי 2002 מונה למאמן נבחרת פולין. פרש מאימון בדצמבר 2002, לאחר 5 משחקים בלבד (2 ניצחנות, תיקו אחד ו-2 הפסדים).

נבחר לאחד מ-125 שחקני הכדורגל החיים הטובים בעולם במרץ 2004 והיה הנציג היחיד של פולין ברשימה זו.

==קישורים חיצוניים==

קטגוריה:כדורגלנים פולנים
קטגוריה:חלוצי כדורגל פולנים
קטגוריה:בידגושץ': כדורגלנים
קטגוריה:כדורגלני יובנטוס
קטגוריה:כדורגלני רומא
קטגוריה:כדורגלני נבחרת פולין
קטגוריה:מאמני כדורגל פולנים
קטגוריה:מאמני בארי
קטגוריה:מאמני נבחרת פולין בכדורגל
קטגוריה:כדורגלני מונדיאל 1982
קטגוריה:כדורגלני מונדיאל 1986
קטגוריה:חברי היכל התהילה של הכדורגל האיטלקי
קטגוריה:מאמני לצ'ה
קטגוריה:פולנים שנולדו ב-1956
ZigBee

250px
ZigBee הוא פרוטוקול לתקשורת אלחוטית מקומית בגלי רדיו, המתאפיין בצריכת הספק נמוכה, בקצב שידור איטי, וזמני התחברות מהירים. שכבות התקשורת הנמוכות (MAC, PHY) מבוססות על תקן IEEE 802.15.4. שכבת הרשת הוגדרה על ידי התאגדות ה-ZigBee.

==ביצועים עיקריים==
* טווח: כ-50 מטר
* תחומי תדר: שלושה 2.4-2.4835 ג'יגה-הרץ, 902-928 מגה-הרץ, 868-870 מגה-הרץ
* קצב נתונים: בין קילוביט לשנייה עד 250 קילוביט לשנייה (תלוי בתחום התדר)
* תקשורת מאובטחת המשתמשת בהצפנה AES-128
* תקשורת MESH המאפשרת התגברות על תקלות בחיבוריות במקרה שמסלול תקשורת אחד לא תקין

==יישומים מיועדים==
בית חכם, רשתות חיישנים ביתיים ובבתי עסק, שלט רחוק אלחוטי למוצרי שמע וחוזי, ניטור רפואי, בקרת אורות, בקרת חימום, חיבור אלחוטי של גלאי עשן, אש, תזוזה.

השם ZigBee לקוח ממחול הדבורה, המשמש להעברת מידע בין דבורים.

==שימושים==
זיגבי מיועד לאפליקציות המעבירות מעט מידע ודורשות כמות נמוכה מאוד של חשמל. שימושים לדוגמה: בית חכם, תאורה חכמה, בקרת טמפרטורה, סנסורים מסוגים שונים, איסוף מידע רפואי, בקרה תעשייתית, זיהוי עשן ועוד.

==ראו גם==
* בלוטות'
* Wi-Fi
* Z-wave

==קישורים חיצוניים==

* 
* [https://web.archive.org/web/20110926030751/http://www.bz-com.com/cp19_%D7%9E%D7%99%D7%9C%D7%95%D7%9F-%D7%9E%D7%95%D7%A0%D7%97%D7%99%D7%9D.aspx מילון מונחים בנושא zigbee]
* 

==הערות שוליים==

קטגוריה:תקנים בתקשורת מחשבים
קטגוריה:תקני IEEE
קטגוריה:טכנולוגיה תקשורתית
קטגוריה:קשר רדיו
בדיחה פנימית

בדיחה פנימית או בדיחה פרטית היא בדיחה שהבנת ההומור בה מותנית בידע מוקדם, צורת חשיבה או תפיסה, שיש רק לאנשים השייכים לקבוצה מסוימת. ידע, צורת חשיבה או תפיסה אלה אינם רווחים בכלל האוכלוסייה, ולכן הבדיחה עשויה להצחיק רק את אנשי הקבוצה אליה היא מיועדת.

קבוצות אלה יכולות להיות, לדוגמה:
*אנשים בעלי אותו מקצוע או בעלי תחביב משותף.
*צופים של סדרת טלוויזיה מסוימת או סרט פולחן מסוים.
*חתך חברתי מסוים שחולק תפיסות תרבותיות דומות.

לרוב, אין זה מן הנימוס לספר בדיחה פנימית בנוכחות אדם שאינו שייך לקבוצה אליה מיועדת הבדיחה. לרוב, גם אין טעם לנסות לחלוק עמו את הידע הנדרש להבנת הבדיחה, שכן הסבר מפורט על נסיבות הבדיחה בדרך כלל מסיר ממנה את העוקץ. שימוש בבדיחה פנימית נעשה לרוב כדי להגביר את הסולידריות הפנימית של קבוצת ההתייחסות. ניתן להשתמש בבדיחה פנימית גם כדי לרמוז בדרך עדינה לאנשים מסוימים שהם אינם שייכים לקבוצה אליה ניסו להתחבר.

לעיתים, בדיחה שסובבת סביב נושא של מקצוע מסוים יכולה להצחיק גם אנשים שלא מבינים בו לעומק, אם הבדיחה דורשת רק ידע שטחי ובסיסי בנושא. עם זאת, סביר שאלו שמתעמקים בנושא ייהנו יותר מבדיחה זו.

בדיחה זו היא בבסיסה בדיחה פרטית, אך מכיוון שאנשים רבים שאינם פילוסופים יודעים שדקארט הגה את הביטוי "אני חושב, משמע אני קיים", הבדיחה יכולה להצחיק גם אותם. ניתן להבחין שאף יש טעות לוגית בבדיחה המכונה הכחשת הפותח.

== דוגמאות ==

* דוגמה לבדיחה המובנת רק לפיזיקאים:

* דוגמה לבדיחה פנימית המובנת רק למתמטיקאים יהודים דוברי עברית:

* דוגמה לבדיחה פנימית המובנת רק למתכנתים אוהדי מלחמת הכוכבים:

==קישורים חיצוניים==

פנימית
de:Witz#Insiderwitz
sv:Humor#Internskämt
טבח דאמור

טבח דאמור (בערבית: مجزرة الدامور) הוא טבח שערכו אנשי אש"ף ב־20 בינואר 1976 בנוצרים מרונים תושבי העיירה דאמור שבלבנון השוכנת על הכביש הראשי מביירות לדרום לבנון. בטבח נרצחו בין 200 ל־600 נוצרים, רובם המוחלט לא חמושים.

טבח זה היה חלק מסדרת מעשי טבח שערכו הנוצרים והפלסטינים בלבנון זה בזה, החל בטבח שבוצע על ידי הנוצרים בשכונת כרנתינא בביירות, דרך טבח זה, הטבח הנגדי במחנה הפליטים תל א-זעתר, ולבסוף טבח סברה ושתילה.

לטבח זה הייתה השפעה רבה על התנהגות הנוצרים במלחמת האזרחים בלבנון. הטבח אירע לאחר שהנוצרים הסתכסכו עם סוריה (אותה הזמינו ללבנון), ולאחר טבח זה פנתה המנהיגות הנוצרית לכיוון ישראל, דבר שהביא בסופו של דבר למלחמת לבנון הראשונה.

לאחר הטבח התבסס אש"ף במקום עד מלחמת לבנון הראשונה.

== קישורים חיצוניים ==

* [https://www.youtube.com/watch?v=uXjPHgSegcI טבח דאמור בהקשר הסכסוך הישראלי ערבי] (סרטון יוטיוב באנגלית)
* [https://www.youtube.com/watch?v=Glb7xOTKO2U שנת 1975. המורביטון (כלומר לוחמי המבצר) והכוחות המאוחדים, מסלקים את כוחות הפלנגות הפורשים מדאמור] סרטון מנקודת המבט הפלסטינית על העוולות לכאורה שעשו הנוצרים להם, ועל "סילוקם מן העיר" (סרטון יוטיוב, בשפה הערבית)
* [https://www.youtube.com/watch?v=5puJRphQ-JQ מצגת שקופיות] עם הסברים על רקע תמונות של רצח המשפחות, אונס נשים ורצח ילדים וזקנים וכן הרס הבתים, שתועדו בידי הרוצחים (סרטון יוטיוב, כתוביות באנגלית)
* [https://www.youtube.com/watch?v=0NWwuEIsiZk על מלחמת האזרחים בלבנון] כולל טבח ופינוי שכונת העוני המוסלמית של ביירות, ובעקבותיו הנקמה בטבח דאמור. (סרטון יוטיוב, באנגלית)

דאמור
קטגוריה:1976
קטגוריה:מלחמת האזרחים בלבנון
קטגוריה:מעשי טבח בערבים
מודה ועוזב ירוחם

"מוֹדֶה וְעֹזֵב יְרֻחָם" הוא ביטוי שמקורו בפסוק בספר משלי: . בפרשנות המסורתית, הביטוי המבטא את רחמנותו של ה', ופתח התשובה שתמיד פתוח בפני עוברי עבירה.

== מהות הביטוי ==
חציו הראשון של הפסוק, "מכסה פשעיו לא יצליח", מזהיר כי דרך ההסתרה והכיסוי לא תצלח - ויש כאן עידוד ברור להכרה בטעות ולהודאה בה. הפסוק ניתן בהוראה מפורשת "מודה ועוזב", קרי - לקבלת רחמים ומחילה, אין די בהודאה והכרה בטעות ובחטא; חייבת להתלוות אליה נטישת דרך הרע.

=== הביטוי בחז"ל ===
בתוספתא ובעקבותיה בתלמוד מובא בהקשר זה משל על טובל ושרץ בידו: 
במדרש מובא אף מטבע הלשון המוכר כיום "טובל ושרץ בידו": 
הרמב"ם בספרו ההלכתי הביא את דברי חז"ל אלו .

במדרש תהילים זיהו את האמרה עם דמויות מקראיות כקין ודוד, שהודו על פשעיהם ורוחמו משמים.

יש המפרשים את העונש הקשה שקיבל דוד (מות בנו התינוק) בכך שאמנם הודה בחטאו, אך לא עזב את בת-שבע. ובכך לא ביצע את ההוראה "ועוזב", ועל כן נענש.

==קישורים חיצוניים==

* רות שמואלי, [http://www.iba.org.il/moreshet/moreshet.aspx?classto=InnerKlali&type=211&entity=788272 מודה ועוזב ירוחם], באתר "רשת מורשת"
* אראל סגל הלוי, [http://tora.us.fm/tnk1/ktuv/mjly/mj-28-13.html "אסור להסתיר פשעים בין אדם לחברו]", (מתוך הספר: "סגולות משלי")

== הערות שוליים ==

קטגוריה:משלי
קטגוריה:תשובה
קטגוריה:ניבים וביטויים תנ"כיים
מתתיהו שוהם

ישיבת אבל מיוחדת במלאת שנה לפטירת מתתיהו שהם, בבית [[הספרייה המרכזית למדעי היהדות בוורשה]]
מתתיהו משה שוהם (פוליאקביץ') (1893–1937) היה סופר, משורר ומחזאי.

== חייו ==
נולד בוורשה שבפולין. הוא התייתם בגיל ארבע. את חינוכו היהודי קיבל מסבו ודודו, אך הוסיף ולמד שפות זרות ולימודים כלליים באופן עצמאי. בשנת 1930 עלה לארץ ישראל, אך לא מצא עבודה ולא יכול היה לקיים את עצמו, ועל כן שנתיים מאוחר יותר שב לפולין. היה במשך שנתיים יושב-ראש אגודת הסופרים העבריים בפולין וסייע בעריכת ביטאון האגודה הדו-שבועי. כמו כן, הוא נהג להרצות במכון ללימודים יהודיים בוורשה. ב-1937 נפטר ממחלת סרטן-הכבד.

מחזותיו של שוהם עוסקים בעולם התנ"ך ומציגים אותו בצורה מיתית-אגדתית. שוהם אינו נאמן תמיד למקור התנ"כי והופך את הדמויות התנ"כיות לדמויות ארכיטיפיות המשקפות אידאות נשגבות, בין אם הן חיוביות ובין אם הן שליליות. גיבוריו של שוהם הם אינדיבידואליסטים קיצוניים, אמיצי לב וכאלו שעומדים מול החברה ומורדים בשם הערכים בהם הם מאמינים. כל זאת בניגוד לדור שבו הם חיים. שוהם גם מעניק מקום מרכזי לנשים במחזותיו, ובכך הוא נחשב ליוצא דופן בתקופתו.

מחזהו הידוע ביותר "צור וירושלים", זכה לתשבחות רבות מצד החוגים הספרותיים העבריים ואף זיכה אותו בפרס ביאליק לשנת 1933, אולם בשל שפתו המורכבת התקשה לעלות על במות התיאטרון, על אף עיבוד לטקסט שערך אברהם שלונסקי ב-1958; ב-1992 הוא עובד לתסריט בידי זיוה צחר וב-2003 הוא הועלה על ידי תיאטרון בית ליסין בבימוי יוסי יזרעאלי.

מחזהו 'יריחו' תורגם לאנגלית ב-1974 בידי ראובן בן-יוסף.

==יצירותיו==
* יריחו: ( 1923) מחזה
*בלעם: ( 1925) מחזה
*צור וירושלים: דרמה (תל אביב: דביר, תרצ"ג 1933)
* אלוהי ברזל לא תעשה לך: חזיון קדומים (ורשה: א"י שטיבל, תרצ"ו 1936)<ref></ref>
* כתבים: שירים, מחזות ומסות (כולל פרק על תולדותיו והערכת יצירתו מאת ישראל כהן; תל אביב: אגודת הסופרים, תשכ"ה 1964)

==לקריאה נוספת==
* הלל ברזל, שירת ארץ־ישראל – אקספרסיוניזם נבואי: אורי צבי גרינברג, יצחק למדן, מתתיהו שוהם, בני ברק, ספרית פועלים, תשס"ד 2004.
* יוסף צמודי, ההיסטוריוסופיה של מתתיהו שהם, תל אביב: אוניברסיטת תל אביב – הפקולטה למדעי הרוח – החוג לספרות עברית, תשכ"ט.

==קישורים חיצוניים==
* 
* 
* 
* אלי אשד, [https://www.no-666.com/2005/06/07/צור-וירושלים-בתל-אביב-הגרסה-הקונצרטנ "צור וירושלים" בתל אביב: הגרסה הקונצרטנטית]
*
* 

==הערות שוליים==

קטגוריה:אנשי העלייה החמישית
קטגוריה:זוכי פרס ביאליק לספרות יפה
קטגוריה:מחזאים כותבי עברית
קטגוריה:ילידי 1893
קטגוריה:נפטרים ב-1937
מכינה קדם-צבאית בית ישראל

מכינת בית ישראל היא מכינה קדם-צבאית בראשותו של תת-אלוף במילואים הושע פרידמן בן-שלום שהוקמה בשנת תשנ"ח (1997) בקיבוץ עירוני בית ישראל בשכונת גילה שבירושלים, מתוך רצון להתמודד עם בעיות חברתיות בישראל ולחזק את ערכי התרומה והשליחות. מכינת בית ישראל היא הראשונה המשולבת לתלמידים דתיים וחילונים. מייסד המכינה והעומד בראשה הוא תא"ל (מיל') הושע פרידמן בן שלום (בנו של ישראל פרידמן בן-שלום), זוכה פרס אבי חי. עם כניסתו של הושע לתפקידו כקצין מילואים ראשי בשנת תשע"ג, מילא את מקומו כראש מכינה רן סרלין. לאחר שהושע עזב את תפקידו הצבאי, חזר לעמוד בראש המכינה. רוב הצוות החינוכי במכינה הוא חלק מקהילת בית ישראל.

== תוכנית הלימודים ==
למכינה מגיעים מדי שנה כ-70 צעירים וצעירות מסיימי י"ב, הדוחים את גיוסם לצה"ל בשנה. חלק מן החניכים ממשיכים לשנה ב', חצי שנה נוספת לפני גיוסם לצבא. 

הלימודים במכינה מבוססים על קורסי בחירה שנתיים במקצועות כגון פילוסופיה, גמרא, היסטוריה של עם ישראל, ספרות, ציונות, מחשבת ישראל, כלכלה ועוד, וכן סדנאות כגון כתיבה יוצרת ואמנות.

מספר פעמים בשנה מוציאה המכינה לפועל סדרות שטח שאורכן 4 - 6 ימים. סדרות אלו עוסקות בקונפליקטים בחברה הישראלית: יחסי יהודים - ערבים, א"י השלמה, מדינה יהודית דמוקרטית, השכונות ועיירות הפיתוח, מרכז ופריפריה ועוד. לפני כל סדרה מתקיימת הכנה של מספר שבועות.

== פעילות התנדבותית ומסלולי המשך ==
חברי המכינה מתנדבים מספר פעמים בשבוע בעבודה פרטנית ובקבוצות עם ילדים ונוער החל מגילאי גן ועד כיתה י"ב בגנים ובבתי הספר הסמוכים, בחונכויות אישיות עם ילדי השכונה ובפעילויות שונות ומגוונות בשיתוף תושבי בשכונה. 

בוגרי המכינה משתלבים בין היתר בפרויקט גולני - שמטרתו גיוס לגדודי החטיבה כדי להצמיח מנהיגות פיקודית המונעת מתוך מוטיבציה ערכית. חלק מבוגרות המכינה משרתות כמורות חיילות בנח"ל וכמש"קיות הוראה במחוו"ה אלון. ברוב השנים קבוצת חניכים מתגבשת כגרעין צבאי המיועד לחטיבת הנח״ל או לחיל השריון. 

לאחר שירותם הצבאי הבוגרים מוזמנים לתוכניות המשך בתוכנית בית המדרש, הכוללת יום וחצי בשבוע של לימודי יהדות, ולהיות שותפים בחממה לקבוצות צעירות ובפרויקטים חברתיים בשכונה.

== קישורים חיצוניים ==
* 
* [http://www.reut.org.il/ אתר קבוצת רעות]
* [http://nfct.org.il/blog/movies/%D7%A9%D7%A0%D7%AA-%D7%94%D7%A9/ שנת ה"ש"], אתר הקרן החדשה לקולנוע ולטלוויזיה 
* [http://www.tevaivri.org.il/articles.php?itemid=60&title=%D7%A7%D7%A6%D7%AA%20%D7%A2%D7%9C%20%D7%A7%D7%94%D7%99%D7%9C%D7%AA%20%D7%91%D7%99%D7%AA%20%D7%99%D7%A9%D7%A8%D7%90%D7%9C קצת על קהילת בית ישראל]

== הערות שוליים ==

בית ישראל
קטגוריה:ירושלים: חינוך
קטגוריה:גילה
עיקור (מיקרוביולוגיה)

מכשיר [[אוטוקלב לעיקור בחום לח]]

עיקור (בלועזית: סטריליזציה) הוא חיסול של מיקרואורגניזמים מחוץ לגוף כולל נבגים. חפץ או משטח בו קיים העדר מוחלט של יצורים חיים נקרא מעוקר (סטרילי). נגיפים, אף שאינם יצורים חיים, מוכרחים אף הם להיעדר מחפץ מסוים על מנת שיוגדר כסטרילי.

הרג מיקרואורגניזמים בתוך הגוף, תוך שימוש בתרופות (אנטיביוטיקה, למשל), אינו נחשב לעיקור. ההבדל בין עיקור וחיטוי הוא שבראשון המטרה היא חיסול כל המיקרואורגניזמים, ואילו בשני ההתמקדות היא בחיסול הפתוגנים (המיקרואורגניזמים גורמי המחלות) בלבד. בנוסף, חיטוי מתייחס כמעט תמיד לשיטות כימיות, ואילו את שיטות העיקור ניתן לחלק לשתי קטגוריות: שיטות פיזיות ושיטות כימיות. לעיתים, במיוחד ביום-יום, אין הקפדה יתרה על הפרדה בין שני המושגים, עיקור וחיטוי.

כדי לבדוק את הסטריליות של חפץ מסוים, ניתן, אם החפץ אינו גדול במיוחד, לטבול אותו במצע נוזלי לגידול מיקרואורגניזמים (אגר, למשל) למשך כמה ימים. אם מיקרואורגניזמים היו על גבי החפץ, הללו יתרבו במצע הגידול ויהפכו אותו לעכור; מצע גידול בו הוטבל חפץ מעוקר יישאר צלול.

==עיקור פיזי==
קיימות שלוש שיטות פיזיות עיקריות לעיקור:

* סינון (פילטריזציה). שיטה זו מיועדת לנוזלים אותם מעוניינים לעקר. הנוזל מועבר דרך מסנן (פילטר) בעל נקבים זעירים. מיקרואורגניזמים הגדולים מהנקבים נותרים על-גבי המסנן. חסרונות: מיקרואורגניזמים רבים קטנים מהנקבים הזעירים ביותר שניתן לייצר; השיטה אינה גמישה, ומיועדת לנוזלים בלבד. יתרונות: שיטה זולה, מהירה ופשוטה, אשר אינה מצריכה רכישת ציוד יקר.
* קרינה. מיקרואורגניזמים רבים רגישים לסוגי קרינה שונים. במיוחד נהוג להשתמש בקרינה על-סגולה (UV).
* חום. מעל לטמפרטורה מסוימת לא קיימים יצורים המסוגלים לחיות. גם הציוד עצמו אותו מעוניינים לעקר יכול להיות רגיש לחום, ולפיכך לא ניתן להשתמש בשיטה זו בכל מצב. יתרון העיקור בחום הוא ההרג המוחלט של כל המיקרואורגניזמים, כולל נבגים (דבר ששתי השיטות הקודמות אינן משיגות תמיד). מבדילים בין שתי דרכים לעיקור בחום:
**חום "יבש": חימום בתנור ב-160-180 מעלות צלזיוס או העברת הציוד בלהבת אש. בשיטה זו ניתן לעקר מחטים, לולאות לזריעת חיידקים וכדומה (בעיקר ציוד מתכתי וזכוכית).
** חום "לח": חשיפת הציוד למים רותחים או לאדים. המכשיר הנפוץ ביותר לעיקור בחום לח הוא האוטוקלב (Autoclave). יתרון שיטה זו הוא שניתן לעקר בעזרתה כמעט כל חפץ שאינו רגיש לחום (באוטוקלב מדובר בטמפרטורה של 121 מעלות צלזיוס), כולל בגדים, ציוד זכוכית, מתכת, עץ ועוד.

==עיקור כימי==
כימיקלים רבים קטלניים לרוב היצורים החיים. חומרים רבים הם קטלניים עבור יצורים מסוימים אך אינם מזיקים ליצורים אחרים, מהווה הדבר יתרון לעיקור הכימי, בכך שניתן לבצע עיקור סלקטיבי, בו מחסלים רק סוג מסוים של אורגניזם.

כימיקלים מעקרים רבים הם קטלניים אף לאדם, והשימוש בהם מוגבל לפיכך רק לציוד שאינו בא במגע עם בני אדם.

==קישורים חיצוניים==

קטגוריה:ערכים שבהם תבנית בריטניקה אינה מתאימה
*
סמל הרפובליקה הדמוקרטית של קונגו

סמל הרפובליקה הדמוקרטית של קונגו שונה מספר פעמים לאחר ההפיכה בשנת 1997. הסמל הנוכחי אומץ ב-2006.

== סמל 1999 - 2003 ==
בשנת 1999 אומץ סופית עיצוב פשוט המתבסס על עיצובו מחדש בצורה אנכית של דגל הרפובליקה הדמוקרטית של קונגו.

הסמל מהווה שילוב בין שישה כוכבים קטנים שתפקידם לייצג את שש הפרובינציות במדינה ודגל קולוניאלי ישן של הרפובליקה אשר עליו הופיעה כוכב צהוב על רקע כחול וללא הכוכבים בצידי הדגל.

== סמל 2003 - 2006 ==
לאחר קבלת החוקה החדשה בשנת 2003 המדינה אימצה סמל חדש.

בראש הסמל מופיע ראש של אריה, לצידי הסמל ישנה חיטה ובאמצע לחיצת ידיים משולשת המסמלת את האחדות.

בתחתית הסמל ישנה כרזה ועליה חקוק המוטו הלאומי של המדינה - "דמוקרטיה, צדק, אחדות".

== ראו גם ==

==קישורים חיצוניים==

* 

קטגוריה:הרפובליקה הדמוקרטית של קונגו: סמלים לאומיים
הרפובליקה הדמוקרטית של קונגו

הרפובליקה הדמוקרטית של קונגו
קטגוריה:נמר בתרבות
קטגוריה:אריות בתרבות
חיטוי

בקבוק ובו נוזל חיטוי, כחלק תקני למרגלות מיטה ב[[בית חולים]]
מכשיר לחיטוי ידיים ב[[ניגריה]]
כיורים ומכשיר חיטוי ב[[צוקומי , אויטה]]
חיטוי (בלועזית: דיסאינפקציה או דסאינפקציה), הוא חיסול מיקרואורגניזמים מעוררי מחלות (פתוגניים) מחוץ לגוף ובאמצעים כימיים בלבד.

==סוגי חומרי חיטוי==
* אתנול
* אלדהיד
* חומצה (אוקסידנטים)
* פנולים (ליזול)
* תרכובות אמוניום
* אקונומיקה
* אוזון
* אשלגן פרמנגנט (קלי)
* מי חמצן

==מונחים דומים==
המושג אנטיביוטי מתייחס לחיסול מיקרואורגניזמים בתוך גוף חי. הרג מיקרואורגניזמים בתוך הגוף, תוך שימוש בתרופות (אנטיביוטיקה, למשל), אינו נחשב לחיטוי.
המושג אַנְטִיסֶפְּטִי (antisepsis) מתייחס בדרך-כלל לחיטוי המתבצע על-גבי הגוף - על העור. סבון אנטיספטי מכיל חומרים המחסלים מיקרואורגניזמים.
מטרת החיטוי היא חיסול הפתוגנים, בעוד עיקור מחסל את כל המיקרואורגניזמים (asepsis). בנוסף, עיקור נעשה בשיטות כימיות ופיזיות כאחד, ואילו חיטוי נעשה כמעט תמיד בשיטות כימיות בלבד.

==ראו גם==
* חומר חיטוי ידיים

==קישורים חיצוניים==

* 
* 

*
רינוס מיכלס

מרינוס יקובוס הנדריקוס מיכלס (הולנדית: Marinus Jacobus Hendricus Michels; 9 בפברואר 1928 – 3 במרץ 2005), המוכר גם כרינוס מיכלס, היה כדורגלן ומאמן הולנדי.

== ביוגרפיה ==
נולד באמסטרדם, ולו שמור הקרדיט על המצאת שיטת הכדורגל הטוטאלי בשנות ה-70. בתור מאמן נבחרת הולנד (1974, 1984–1985, 1986–1988, 1990–1992) הוביל את הנבחרת לגמר מונדיאל 1974 ולזכייה ביורו 1988.

בתור שחקן, מיכלס שיחק 264 משחקים בקבוצת אייאקס אמסטרדם וכבש 122 שערים בין 1946 ו-1958. הוא זכה באליפות הולנד עם אייאקס ב-1947 ו-1957. הוא גם הופיע 5 פעמים בנבחרת הולנד.

מיכלס חזר לאייאקס בתור מאמן ב-1965, איתה זכה בארבע אליפויות ושלושה גביעים בשש השנים שחלפו, וזכה עם אייאקס בראשון מתוך שלושה גביעי אירופה רצופים ב-1971. מיכלס הפך את המשחק למודרני כשהציג לעולם את שיטת הכדורגל הטוטאלי תוך שימוש ב"מלכודת הנבדל" שהייתה טקטיקה הגנתית נפוצה. מיכלס עבר לאמן את ברצלונה, איתה זכה באליפות ספרד ב-1974 ולאחר האליפות עבר לאמן את הנבחרת. אחרי הקדנציה בנבחרת עבר לארצות הברית. לבסוף סיים את קריירת האימון של עם באייר לברקוזן ב-1989.

מיכלס נבחר למאמן המאה על ידי פיפ"א ב-1999.

מיכלס נפטר בשנת 2005 בבלגיה לאחר ניתוח לב.

==תארים==
;כשחקן
* אליפות הליגה ההולנדית – 1947, 1957

;כמאמן
* אליפות אירופה – 1988
* מקום שני בגביע העולם – 1974
* גביע אירופה לאלופות – 1971
* אליפות הליגה ההולנדית – 1966, 1967, 1968, 1970
* אליפות הליגה הספרדית – 1974
* הגביע ההולנדי – 1967, 1970, 1971
* גביע ספרד – 1978
* הגביע הגרמני – 1983

==קישורים חיצוניים==

* 
* 

קטגוריה:חלוצי כדורגל הולנדים
קטגוריה:כדורגלנים הולנדים
קטגוריה:כדורגלני אייאקס
קטגוריה:אמסטרדם: כדורגלנים
קטגוריה:כדורגלני נבחרת הולנד
קטגוריה:מאמני כדורגל הולנדים
קטגוריה:מאמני אייאקס
קטגוריה:מאמני ברצלונה (כדורגל)
קטגוריה:מאמני פ.צ. קלן
קטגוריה:מאמני באייר לברקוזן
קטגוריה:מאמני נבחרת הולנד בכדורגל
קטגוריה:הולנדים שנולדו ב-1928
קטגוריה:הולנדים שנפטרו ב-2005